proxectonos/corpus_dominio_legal_administrativo_tmp huggingface dataset:
RESOLUCIÓN do 14 de marzo de 1996, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/106-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/04/1996

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Hidroeléctria de Laracha, S.L.
Enderezo social: c/ Tte. Xral. Gómez Zamalloa 9, 15005 A Coruña.
Denominación: L.M.T. a C.T. en Troián.
Situación: Laracha (A Coruña).
Descricións técnicas: L.M.T. aérea a 15/20 kV, de 544 m de lonxitude, en conductor LA-30, que parte do C.T. Leborias e remata no C.T. Troián. Concello de Laracha.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 14 de marzo de 1996.
Juan Ignacio Lizaur Otero
Delegado provincial da Coruña
2799
ORDE do 1 de abril de 1996 pola que se declara de interese galego a Fundación Arbona Millares e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/04/1996

Visto o expediente tramitado por instancia da Fundación Arbona Millares para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia e Administración Pública, pola súa Orde do 29 de febreiro de 1996 (DOG nº 62, do 27 de marzo), clasificou como benéfico-docente a citada fundación e adscribiuna á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983, así como, o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundación e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos están conformes co establecido nos artigos 5, 6 e 7 da Lei
7/1983, de 22 de xuño, (DOG nº 89, do 20 de xullo), e nas demais disposicións aplicables.
Considerando que os fins e demais elementos organizativos da Fundación Arbona Millares cumpren os requisitos e condicións sinalados nos artigos 1 e 13 da mentada Lei 11/1991, (DOG nº 219, do 12 de novembro), para a súa declaración de interese galego, así como, as condicións básicas determinadas na devandita Lei 30/1994.
Considerando que o presente expediente foi promovido por persoas lexitimadas para iso, e que na súa tramitación se cumpriron os requisitos legais e regulamentarios esixidos tanto pola lexislación autonómica en materia de fundacións de interese galego, coma polas normas básicas establecidas na Lei 30/1994.
Esta consellería, consonte co disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Arbona Millares, coa conseguinte aprobación dos estatutos de seu e dos demais aspectos recollidos na orde de clasificación publicada no DOG do 27 de marzo de 1996.
Segundo.-Ordena-la súa inscrición no rexistro auxiliar de fundacións deste protectorado, logo da publicación desta orde no Diario Oficial de Galicia. Esta publicación e inscrición teñen o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 3 da referida Lei 30/1994.
Santiago de Compostela, 29 de marzo de 1996.
Juan Piñeiro Permuy
Conselleiro de Educación e Ordenación Universitaria
2800
ORDE do 28 de marzo de 1996 pola que se declara de interese galego a Fundación Feiraco e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/04/1996

Visto o expediente tramitado por instancia da Fundación Feiraco para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia e Administración Pública, pola súa Orde do 2 de febreiro de 1996 (DOG nº 44, do 1 de marzo), clasificou como benéfico-docente a citada fundación e adscribiuna á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, de 8 de novembro, de reforma da Lei 7/1983, así como, o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundación e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos están conformes co establecido nos artigos 5, 6 e 7 da Lei 7/1983, de 22 de xuño, (DOG nº 89, do 20 de xullo), e nas demais disposicións aplicables.
Considerando que os fins e demais elementos organizativos da Fundación Feiraco cumpren os requisitos e condicións sinalados nos artigos 1 e 13 da mentada Lei 11/1991, (DOG nº 219, do 12 de novembro), para a súa declaración de interese galego, así como, as condicións básicas determinadas na devandita Lei 30/1994.
Considerando que o presente expediente foi promovido por persoas lexitimadas para iso, e que na súa tramitación se cumpriron os requisitos legais e regulamentarios esixidos tanto pola lexislación autonómica en materia de fundacións de interese galego, coma polas normas básicas establecidas na Lei 30/1994.
Esta consellería, consonte co disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Feiraco, coa conseguinte aprobación dos estatutos de seu e dos demais aspectos recollidos na orde de clasificación publicada no DOG do 1 de marzo de 1996.
Segundo.-Ordena-la súa inscrición no rexistro auxiliar de fundacións deste protectorado, logo da publicación desta orde no Diario Oficial de Galicia. Esta publicación e inscrición teñen o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 3 da referida Lei 30/1994.
Santiago de Compostela, 28 de marzo de 1996.
Juan Piñeiro Permuy
Conselleiro de Educación e Ordenación Universitaria
2931
ORDE do 22 de marzo de 1996 pola que se suprimen postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/04/1996

Vista a proposta e a documentación achegada pola Deputación Provincial de Lugo, relativa á supresión do posto de colaboración de Viceinterventor, da devandita deputación provincial, reservado a funcionarios/as de Administración local con habilitación de carácter nacional.
Esta consellería, de conformidade co establecido no artigo 159.1º do Real decreto lexislativo 781/1986, do 18 de abril, e no artigo 2 g) do Real decreto 1732/1994, do 29 de xullo, e no uso das facultades conferidas polo artigo 13.2º 17 da Lei 4/1988, do 26 de maio, da función pública de Galicia,
DISPÓN:
Suprimi-lo posto de colaboración de viceinterventor, da Deputación Provincial de Lugo.
Contra a presente orde poderase interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados a partir da súa publicación no Diario Oficial de Galicia.
Santiago de Compostela, 22 de marzo de 1996.
Dositeo Rodríguez Rodríguez
Conselleiro da Presidencia e Administración Pública
3141
ORDE do 17 de abril de 1996 pola que se modifica o anexo V da do 30 de xuño de 1992, pola que se aproba o modelo de autoliquidación de taxas.
CONSELLERÍA DE ECONOMÍA E FACENDA — I. DISPOSICIÓNS XERAIS — 27/04/1996

As modificacións sufridas nas estructuras orgánicas dalgunhas consellerías inciden na xestión de taxas e prezos, posto que os órganos xestores delas están codificados para os efectos do control dos ingresos obtidos por ámbolos dous conceptos, tal e como se establece no artigo 3, parágrafo 3º da dita orde. Por este motivo, débese proceder á modificación deste anexo para adaptalo ás novas estructruras orgánicas das consellerías que foron obxecto de cambios.
Por todo isto,
DISPOÑO:
Artigo único.-Modifícase o anexo V da Orde do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia da seguinte forma:
ANEXO V
Relación de servicios
11 Sanidade e Servicios Sociais
01 Secretaría
02 Planificación e Ordenación
03 Sergas-Secretaría
06 Sergas-Farmacia
07 Servicios Sociais
08 Saúde Pública
13 Xustiza, Interior e Relacións Laborais
01 Secretaría
02 Xogo
03 Relacións Laborais
10 Academia Galega de Seguridade
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de abril de 1996.
José Antonio Orza Fernández
Conselleiro de Economía e Facenda
96-2778
ORDE do 8 de abril de 1996 pola que se convoca un novo proceso electivo para cubri-las prazas vacantes do Consello Galego de Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 24/04/1996

A orde do 10 de maio de 1995 (DOG do 2 de xuño) establece que o Consello de Servicios Sociais está constituído por unha serie de membros elixidos polas entidades prestadoras de servicios sociais inscritas no rexistro regulado polo Decreto 291/1995, do 3 de novembro, e polas asociacións de consumidores e usuarios de Galicia que se atopen inscritas no Rexistro de Organizacións de Consumidores e Usuarios, creado polo Decreto 95/1984, do 24 de maio.
Unha vez proclamados os candidatos, e efectuadas as votacións por parte das devanditas entidades, procedeuse a publica-los resultados das eleccións dos vocais do Consello Galego de Servicios Sociais, quedando algún dos sectores sen representación ó non presentaren as entidades candidatura ou porque, presentándoa, non cumprían os requisitos formais establecidos na citada Orde de 10 de maio.
Tendo en conta que a orde trata de potencia-la participación de tódalas áreas implicadas e co obxecto de proceder á definitiva constitución do Consello Galego de Servicios Sociais, na sesión do día 13 de febreiro na que se constituíu o dito consello, adoptouse o acordo de convocar un proceso electivo para as prazas non cubertas polo procedemento regulamentario.
En virtude do exposto e facendo uso das facultades que teño conferidas,
DISPOÑO:
Artigo primeiro.-Convocar un novo proceso electivo para cubri-las prazas vacantes do Consello Galego de Servicios Sociais nas seguintes áreas:
-Entidades que actúan na área da xuventude.
-Entidades que actúan no ámbito da muller.
-Entidades que actúan na área da vellez(entidades que dispoñan de centros asistenciais).
-Entidades veciñais.
Artigo segundo.-As normas para a designación ou elección, segundo o caso, e posterior nomeamento dos vocais do consello serán as previstas na orde da Consellería de Sanidade e Servicios de 10 de maio de 1995 (DOG nº 105 do 2 de xuño).
Artigo terceiro.-Para os efectos do disposto no artigo anterior, as devanditas entidades deberán presenta-las súas candidaturas no prazo de 15 días naturais desde a publicación da presente orde.
Disposicións derradeiras
Primeira.-Facúltase o director xeral de Servicios Sociais para adoptar cantas disposicións sexan necesarias para a execución e desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 8 de abril de 1996.
José Manuel Romay Beccaría
Conselleiro de Sanidade e Servicios Sociais
3038
CORRECCIÓN de erros.-Resolución do 29 de febreiro de 1996, da Dirección Xeral do Patrimonio Histórico e Documental, pola que se incoa expediente de delimitación do contorno do monumento de Santa Eulalia de Bóveda. Concello de Bóveda (Lugo).
CONSELLERÍA DE CULTURA — III. OUTRAS DISPOSICIÓNS — 24/04/1996

Advertido erro na indicada resolución, publicada no Diario Oficial de Galicia do martes 9 de abril de 1996, número 69, cómpre face-la seguinte corrección:
Na páxina 3.167, nos lugares onde di: «Concello de Bóveda» debe dicir: «Concello de Lugo».
96-2871
DECRETO 142/1996, do 17 de abril, polo que se aproba a agrupación voluntaria dos concellos de Castro de Rei e Cospeito, da provincia de Lugo, para sostemento en común da praza de secretaría.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/04/1996

Os concellos de Castro de Rei e Cospeito, en sesións plenarias celebradas os días 23 e 30 de outubro de 1995, respectivamente, acordaron aproba-los estatutos de agrupación dos concellos de Castro de Rei e Cospeito para sostemento en común da praza de secretaría e elevaron o expediente á Xunta de Galicia para a súa aprobación.
As peculiares características dos concellos de Castro de Rei e Cospeito en canto á súa poboación, recursos ordinarios e situación xeográfica fan que se xustifique a constitución dunha agrupación para o sostemento en común dun posto único de secretaría.
O expediente axústase ó disposto nos artigos 2 e 3 do Real decreto 1732/1994, de 29 de xullo, sobre provisión de postos de traballo reservados a funcionarios de Administración local con habilitación de carácter nacional, 35 e seguintes do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, e 47.3 b) da Lei 7/1985, do 2 de abril, reguladora da bases do réxime local.
O expediente foi sometido a información pública polo prazo dun mes.
A Deputación Provincial de Lugo emitiu informe favorable.
A competencia para aproba-la constitución de agrupación de municipios para o sostemento en común dun posto único de secretaría correspóndelle á Xunta de Galicia, segundo o disposto no artigo 3.b do Real decreto 1732/1994, de 29 de xullo, sobre provisión de postos de traballo reservados a funcionarios de Administración local con habilitación de carácter nacional.
Na súa virtude, por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dezasete de abril de mil novecentos noventa e seis,
DISPOÑO:
Aproba-la agrupación dos concellos de Castro de Rei e Cospeito para o sostemento en común dun posto único de secretaría, nos términos dos seus estatutos.
Santiago de Compostela, dezasete de abril de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
3001
CORRECCIÓN de erros.-Orde do 8 de marzo de 1996 pola que se regula a oferta de prazas xuvenís dentro dos intercambios bilaterais do programa Campaña Verán-96 de ámbito nacional.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 24/04/1996

Advertido erro no anexo I da dita orde, publicada no Diario Oficial de Galicia nº 72, do 12 de abril de 1996, cómpre face-la seguinte corrección:
Na páxina 3.336, na 3ª liña do anexo I, onde figuran os datos correspondentes ó campamento xuvenil La Victoria, de Baleares, o importe da praza debe ser substituído pola cantidade de 25.000.
96-2844
DECRETO 141/1996, do 17 de abril, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da vía rápida VRG 1.1. entre A Vacariza e Rianxo e accesos á C-550 (clave: N/AC/95.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/04/1996

Con data do 28 de marzo de 1996 o conselleiro de Política Territorial, Obras Públicas e Vivenda aprobou o proxecto da obra: acondicionamento da vía rápida VRG 1.1. Entre A Vacariza e Rianxo e accesos á C-550. Clave: N/AC/95.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas, e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa especial incidencia na segu
ridade vial e a continuidade das características do itinerario.
En virtude de todolo exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezasete de abril de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra: acondicionamento da vía rápida VRG 1.1. entre A Vacariza e Rianxo e accesos á C-550. Clave: N/AC/95.2.
Santiago de Compostela, dezasete de abril de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
96-2929
RESOLUCIÓN do 8 de marzo de 1996, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 27307).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 24/04/1996

Vistos os expedientes incoados pola empresa Hidroeléctrica de Laracha, S.L., con enderezo na rúa Tte. Xral. Gómez Zamalloa, nº 9-1º, 15005 A Coruña, para a autorización administrativa e aprobación do proxecto de execución da instalación que segue:
L.M.T. aérea a 15/20 kV, de 744 m de lonxitude, en LA-30, que parte do C.T. Leboiras e remata no C.T. Cerdeira. Concello de Laracha.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de marzo de 1996.
Juan Ignacio Lizaur Otero
Delegado provincial da Coruña
2655
RESOLUCIÓN do 16 de febreiro de 1996, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 381/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1996

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes: L.M.T., aérea, a 20 kV, de 635 m de lonxitude, con conductor tipo LA-56, sobre apoios de formigón, desde o apoio n.3 da L.M.T. ó C.T. Corona, ata o C.T. que se proxecta en Abelenda, concello da Cañiza.
C.T., de 50 kVA, relación de transformación 20 kV-398/230 V.
R.B.T., aérea, de 95 m de lonxitude, con conductor tipo R.Z., sobre apoios de formigón.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 16 de febreiro de 1996.
Ramón Álvarez Abad
Delegado provincial de Pontevedra
3101
RESOLUCIÓN do 18 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 7/1996 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1996

Visto o expediente incoado nesta delegación provincial por instancia de Sociedad Electricista de Tui, S.A., con domicilio en Tui no que solicita autorización para instalar unha L.M.T., un C.T. e R.B.T. no Foxo-Rebordáns, concello de Tui, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui, S.A. a instalación dunha L.M.T., un C.T. e R.B.T. no Foxo-Rebordáns, concello de Tui.
Esta autorización non supón a aprobación do proxecto.
Pontevedra, 18 de marzo de 1996.
Ramón Álvarez Abad
Delegado provincial de Pontevedra
3159
RESOLUCIÓN do 15 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 409/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar un C.T. en Mollavao, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dun C.T. en Mollavao, concello de Pontevedra.
Esta autorización non supón a aprobación do proxecto.
Pontevedra, 15 de marzo de 1996.
Ramón Álvarez Abad
Delegado provincial de Pontevedra
2858
RESOLUCIÓN do 18 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 400/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio na Coruña no que solicita autorización para instalar unha subestación transformadora no Castro-Ponte, concello de Silleda, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha subestación transformadora no Castro-Ponte, concello de Silleda.
Esta autorización non supón a aprobación do proxecto.
Pontevedra, 18 de marzo de 1996.
Ramón Álvarez Abad
Delegado provincial de Pontevedra
2904
DECRETO 149/1996, do 25 de abril, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada LU-612. de Lugo a Portomarín, treito: Seoane - Mougán (clave: N/LU/90.4.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/04/1996

Con data do 15 de abril do 1996, o conselleiro de Política Territorial, Obras Públicas e Vivenda aprobou o proxecto da obra de alargamento e mellora da estrada LU-612 de Lugo a Portomarín, treito: Seoane - Mougán (clave: N/LU/90.4.2).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola continuidade das actuacións feitas no itinerario e por contar co financiamento da Comunidade Europea (MAC-2).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintecinco de abril de mil novecientos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da
obra de alargamento e mellora da estrada LU-612 de Lugo a Portomarín, treito: Seoane - Mougán (clave: N/LU/90.4.2).
Santiago de Compostela, vintecinco de abril de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9603200
DECRETO 150/1996, do 25 de abril, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada AC-103, treito: Felgosas-As Somozas (clave N/AC/90.5.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/04/1996

Con data do 15 de abril de 1996 o conselleiro de Política Territorial, Obras Públicas e Vivenda aprobou o proxecto das obras de alargamento e mellora da estrada AC-103, treito: Felgosas-As Somozas (clave N/AC/90.5.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa especial incidencia na seguridade vial, a continuidade das actuacións no itinerario e por contar con financiamento da Comunidade Europea (MAC-2).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintecinco de abril de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto das obras de alargamento e mellora da estrada AC-103, treito: Felgosas-As Somozas (clave N/AC/90.5.1).
Santiago de Compostela, vintecinco de abril de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
3246
DECRETO 148/1996, do 17 de abril, polo que se desafecta a parcela denominada A Mina, que forma parte do predio Granxa Robles sito en San Xulián de Veiga, termo municipal da Pobra de Brollón (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/04/1996

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación da expropiación forzosa respecto daqueles bens adquiridos por este título.
O apartado segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta, logo de instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día dezasete de abril de mil novecentos noventa e seis,
DISPOÑO:
Artigo 1º.-Desaféctase do dominio público a parcela A Mina sita en San Xulián de Veiga, termo municipal da Pobra de Brollón (Lugo), integrada no predio Granxa Robles, que como unidade orgánica das reguladas no artigo 8.2º da Lei hipotecaria atópase inscrita no Rexistro da Propiedade de Quiroga no tomo 193, libro 81, folio 43, predio 6.479 inscrición 3ª, que é propiedade da Comunidade Autónoma de Galicia e que ten a seguinte descrición rexistral:
Parcela nomeada A Mina, destinada a prado regadío, con auga do rego e da mina que existe neste predio, de figura irregular; a súa extensión superficial é dunha hectárea cincuenta e unha áreas e vinte centiáreas, igual a trinta ferrados, sete cuartais e un e medio cuartillos. Linda: ó norte, con predios de Antonio Fernández, camiño de servidume e muro en medio; o muro, coas árbores que ten, mediuse; de Saturnino González Macía e co río Cabe, onde ten a súa ribeira, sendeiro público e muro en medio, que non se mediron; leste, con predios dos herdeiros de Fernando Ballesteros, Clemente Enriquez e outros; e sur, con camiño veciñal, muro en medio; e oeste, con predio de Clemente Menéndez e de Saturnino González, muro deste predio en medio, que non se mediu, segundo a de Clemente.
Artigo 2º.-A parcela anteriormente descrita adquire natureza patrimonial.
Santiago de Compostela, dezasete de abril de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
96-3199
RESOLUCIÓN do 15 de abril de 1996, da Dirección Xeral da Función Pública, pola que se lle dá publicidade ó acordo da comisión de traballo creada para a aplicación do fondo de acción social do exercicio de 1995 e as listas definitivas das axudas do dito fondo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/04/1996

Concluídos os traballos de reparto e aplicación do fondo de acción social para 1995, e publicados por Resolución do 22 de xuño de 1995 da Dirección Xeral de Relacións Laborais (DOG nº 126, do 3 de xullo) e en uso das competencias atribuídas a esta dirección xeral no punto 6.2 dos criterios xerais que rexen para o fondo de acción social de 1995, procede darlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez que transcorreron os prazos de alegacións previstos no punto 2 das resolucións do 15 de novembro de 1995 (DOG nº 226, do 24 de novembro), do 31 de xaneiro de 1996 (DOG nº 30, do 12 de febreiro) e do 26 de febreiro de 1996 (DOG nº 45, do 4 de marzo).
Polo tanto, dándolle cumprimento ó acordo da Mesa Xeral de Negociación e ó disposto na Resolución do 22 de xuño de 1995, esta dirección xeral,
DISPÓN:
Primeiro.-Que se publique no Diario Oficial de Galicia, como anexo á presente resolución, a distribución final da concesión das axudas do fondo de acción social para o exercicio de 1995.
Segundo.-Contra a presente resolución poderán os interesados interpoñer recurso ordinario perante o conselleiro da Presidencia e Administración Pública no prazo dun mes contado desde a data da publicación da presente resolución de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE nº 285, do 27 de novembro).
Santiago de Compostela, 15 de abril de 1996.
Joaquín López-Rúa Soler
Director xeral da Función Pública
ANEXO
Tipo axuda
Entradas
Aprobadas
Denegadas
Importe
Xubilación
564
265
299
53.275.000
Diminuídos
335
295
40
63.438.200
Fillos menores
6777
6241
536
1.003.075
Est. traballador
1553
1145
408
18.276.550
Est. fillos
19457
16790
2667
124.007.175
Vivenda
750
470
280
110.000.000
Totais
29436
25206
4230
500.000.000
96-3138
CORRECCIÓN de erros.-Resolución do 29 de xaneiro de 1996, da Delegación Provincial da Coruña, pola que se dispón a inscrición no rexistro e a publicación no Diario Oficial de Galicia do convenio colectivo do sector da industria siderometalúrxica da provincia da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/04/1996

Advertido un erro na citada resolución, publicada no DOG nº 66, do 2 de abril de 1996, é necesario face-la seguinte corrección:
Na páxina 3.027, onde di: «...da parte social, por Unión Xeral de Traballadores, Comisións Obreiras
e Confederación Intersindical Galega, o día 28-12-1995...», debe dicir: «... da parte social, por Unión Xeral de Traballadores e Comisións Obreiras o día 28-12-1995...».
1091
RESOLUCIÓN do 15 de abril de 1996 pola que se anuncia a celebración dunha mesa redonda con motivo do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 29/04/1996

En execución do Plan de actividades da EGAP para o ano 1996 e do previsto no Decreto 15/1996, do 12 de xaneiro, polo que se declara 1996 Ano de Xesús Ferro Couselo, a EGAP anuncia a celebración dunha mesa redonda sobre este galego insigne comprometido coa nosa cultura, que se celebrará conforme as seguintes bases:
1. Obxectivos.
Con motivo de declara-la Real Academia Galega o Días das Letras Galegas de 1996 dedicado a Xesús Ferro Couselo, a EGAP súmase, como institución pública galega, á homenaxe deste personaxe, organizando unha mesa redonda sobre a súa vida e obra. Esta acción formativa completarase cunha viaxe de interese cultural a Ourense.
2. Destinatarios.
Na mesa redonda poderá participa-lo persoal das administracións públicas e calquera outra persoa interesada. Á viaxe cultural terá acceso o persoal de calquera das administracións públicas de Galicia (ata 40 prazas). Será condición indispensable ter asistido á mesa redonda.
3. Desenvolvemento.
-Día 9 de maio, de 13 h. a 14.30 h. na EGAP: mesa redonda sobre a vida e obra de Xesús Ferro Couselo.
-Día 17 de maio: viaxe a Ourense. Saída da Coruña, (praza do Obelisco), ás 8 horas e da EGAP ás 9.15 horas.
5. Inscrición.
-Lugar de presentación de solicitudes: rexistro xeral da EGAP. Polígono das Fontiñas, rúa de Madrid, 2-4, 15703 Santiago de Compostela.
-Forma de envío: por correo ó enderezo anterior ou por fax ó número (981) 57 15 40.
-Prazo: remata ás 12 h. do día 9 de maio.
6. Información.
Servicio de Estudios, Investigación e Publicacións. Teléfono (981) 57 08 00.
Santiago de Compostela, 15 de abril de 1996.
Domingo Bello Janeiro
Director da Escola Galega de Administración Pública
2749
RESOLUCIÓN do 28 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 12/1996 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente incoado nesta delegación provincial por instancia de Sociedad Electricista de Tui, con domicilio en Tui no que solicita autorización para instalar unha L.M.T. no Atrio-Os Gaios, concello de Tui, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui a instalación dunha L.M.T. en Atrio-Os Gaios, concello de Tui.
Esta autorización non supón a aprobación do proxecto.
Pontevedra, 28 de marzo de 1996.
Ramón Álvarez Abad
Delegado provincial de Pontevedra
2979
RESOLUCIÓN do 27 de marzo de 1996, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número IN407A 95/174-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente para outorgamento de autorización administrativa, declaración de utilidade pública, e aprobación do proxecto de execución da instalación eléctrica que a continuación se detalla:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15000 A Coruña.
Denominación: L.M.T., C.T. e R.B.T., Sobre da Fonte.
Situación: Cerceda.
Descricións técnicas: liña eléctrica aérea de media tensión, a 15/20 kV, sobre apoios de formigón e con conductor LA-56, de 248 m de lonxitude, con orixe na liña Mesón do Vento-Alto do Vilar (Expte. 51612) e final no C.T. Sobre da Fonte, que se vai instalar. Centro de transformación aéreo de 100 kVA e tensións de 20/0,380-0,220 kV en Sobre da Fonte, con rede de baixa tensión sobre apoios de formigón e conductor R.Z. de 525 m de lonxitude. Cerceda.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 27 de marzo de 1996.
Juan Ignacio Lizaur Otero
Delegado provincial da Coruña
2945
ORDE do 29 de marzo de 1996 pola que se declara de interese para a promoción do Camiño de Santiago o proxecto presentado polo Colexio Oficial de Aparelladores e Arquitectos Técnicos de Lugo, titulado «Estudio de construcción rural en el Camino de Santiago».
CONSELLERÍA DE CULTURA — III. OUTRAS DISPOSICIÓNS — 29/04/1996

O Decreto 245/1994, do 23 xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.
Declarar de interese para a promoción do Camiño de Santiago o proxecto presentado polo Colexio Oficial de Aparelladores e Arquitectos técnicos de Lugo, titulado «Estudio de construcción rural en el Camiño de Santiago», por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde de 7 de marzo de 1995.
O proxecto queda inscrito no rexistro de actividades e proxectos de interese para a promoción do Camiño de Santiago co nº 010.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 29 de marzo de 1996.
Víctor Manuel Vázquez Portomeñe
Conselleiro de Cultura
2980
RESOLUCIÓN do 20 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 5/1996 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente incoado nesta delegación provincial por instancia de Sociedad Electricista de Tui, S.A., con domicilio en Tui no que solicita autorización para instalar unha L.M.T., un C.T. e R.B.T. no Borralliño-Soutelo, concello de Salceda de Caselas, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui, S.A. a instalación dunha L.M.T., un C.T. e R.B.T. no Borralliño-Soutelo, concello de Salceda de Caselas.
Esta autorización non supón a aprobación do proxecto.
Pontevedra, 20 de marzo de 1996.
Ramón Álvarez Abad
Delegado provincial de Pontevedra
2903
RESOLUCIÓN do 19 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 11/1996 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente incoado nesta delegación provincial por instancia de Sociedad Electricista de Tui, S.A., con domicilio en Tui no que solicita autorización para instalar un C.T. nos Gaios-Areas, concello de Tui, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui, S.A. a instalación dun C.T. nos Gaios-Areas, concello de Tui.
Esta autorización non supón a aprobación do proxecto.
Pontevedra, 19 de marzo de 1996.
Ramón Álvarez Abad
Delegado provincial de Pontevedra
2905
RESOLUCIÓN do 19 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 392/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. na Peroxa, concello de Moraña, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. na Peroxa, concello de Moraña.
Esta autorización non supón a aprobación do proxecto.
Pontevedra, 19 de marzo de 1996.
Ramón Álvarez Abad
Delegado provincial de Pontevedra
2947
RESOLUCIÓN do 18 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 10/1996 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un centro de seccionamento na r/ Celso Emilio Ferreiro, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. e un centro de seccionamento na r/ Celso Emilio Ferreiro, concello de Pontevedra.
Esta autorización non supón a aprobación do proxecto.
Pontevedra, 18 de marzo de 1996.
Ramón Álvarez Abad
Delegado provincial de Pontevedra
3100
RESOLUCIÓN do 18 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 9/1996 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente incoado nesta delegación provincial por instancia de Sociedad Electricista de Tui, S.A., con domicilio en Tui no que solicita autorización para instalar unha L.M.T. e un C.T. en Randufe, estrada de Gondomar, concello de Tui, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui, S.A. a instalación dunha L.M.T. e un C.T. en Randufe, estrada de Gondomar, concello de Tui.
Esta autorización non supón a aprobación do proxecto.
Pontevedra, 18 de marzo de 1996.
Ramón Álvarez Abad
Delegado provincial de Pontevedra
3098
ORDE do 29 de marzo de 1996 pola que se declara de interese para a promoción do Camiño de Santiago o proxecto presentado polo Concello de Catoira consistente na edición dunha revista cultural que relata a historia común e particular dos pobos de Frederikssund (Dinamarca); Watchet (Somerset-Reino Unido) e Catoira (Galicia-España).
CONSELLERÍA DE CULTURA — III. OUTRAS DISPOSICIÓNS — 29/04/1996

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.
Declarar de interese para a promoción do Camiño de Santiago o proxecto presentado polo Concello de Catoira consistente na edición dunha revista cultural que relata a historia común e particular dos pobos de Frederikssund (Dinamarca), Watchet (Somerset-Reino Unido) e Catoira (Galicia-España), por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no rexistro de actividades e proxectos de interese para a promoción do Camiño de Santiago co nº 009.
Os titulares das actividades ou proxectos declarados farán constar na execución delas que foron declarados de interese pola Consellería de Cultura.
Santiago de Compostela, 29 de marzo de 1996.
Victor Manuel Vázquez Portomeñe
Conselleiro de Cultura
3036